[image: image1.png]


                        РЕПУБЛИКА БЪЛГАРИЯ
ИНСПЕКТОРАТ КЪМ ВИСШИЯ СЪДЕБЕН СЪВЕТ
 гр. София 1301, ул. „Георг Вашингтон” № 17, тел./факс: 989 48 66

                                                                До 

                                                                Проф. ЛАЗАР  ГРУЕВ

                                                                Председател  на
                                                                Върховен касационен съд 

                                                        С  И  Г  Н  А  Л 

                                                                от  ИНСПЕКТОРАТ  към ВСС 

                                                                по  чл.54 ал.1 т.4 ЗСВ

                           УВАЖАЕМИ ГОСПОДИН  ГРУЕВ, 
                          І. При проведената  планова  проверка в Апелативен съд-Варна констатирахме,че Търговската колегия на ВКС има установена съдебна практика за недопускане касационно обжалване  на определения с които по въззивна жалба въззивния съд се е произнесъл по обезпечение на иска по реда на чл. 389 ГПК  и по тези за обезпечителни мерки по реда на  чл. 390 ГПК. От проверените търговски дела констатирахме следното: 
                         - В.ч.т.д. 31/09 год. по описа на АС-Варна. По ч.т.д. 1168/08 год.  ОС-Варна с определение 2152/10.12.2008 год. е  допуснал обезпечение по реда на чл.390 ГПК в полза на „Пиеро” АД Варна с налагане запор върху банкови сметки на бъдещия ответник. С определение 33/26.01.09 год.по В.ч.т.д. 31/09 год. АС-Варна е оставил без уважение ч.ж. на „Страгите” АД гр.София срещу първоинстанционното определение. С определение № 354/15.06.09 год. по ч.т.д. 185/09 год. ТК  І -во отделение на ВКС  оставя без разглеждане частната касационна жалба срещу определението на АС-Варна позовавайки се, че това е съдебен акт  подлежащ само на двуинстанционно обжалване. По реда на чл. 274 ал.2 изр. 2 ГПК  с определение № 617/21.10.09 год.по ч.т.д. 641/09 год.  ТК  ІІ –ро отделение ВКС потвърждава  определение 354/15.06.09 год. като   приема, че определението на Варненския апелативен съд не попада в  хипотезата на чл. 274 ал.3 т.1 ГПК. 
                         - В.ч.т.д. 57/09 год. по описа на АС-Варна.По т.д. 1143/08 год. на ОС-Варна е допуснато обезпечение  на бъдещи искове  на „Варнафарма холдинг „ ООД  чрез налагане запор върху банкови сметки  на бъдещия ответник  до размера на 400 000 лв. при условие че молителя внесе парична гаранция. С определение   от 6.02.09 год. по В.ч.т.д. 57/09 год. АС-Варна  потвърждава определението на ОС-Варна досежно  вида наложено обезпечение, но изменя паричната гаранция увеличавайки я от 16 000 на 40 000 лв. С определение  № 399/22.06.09 год. по ч.т.д. 434/09 год. ТК –ІІ отделение на ВКС приема, че атакуваното определение не е от категорията преграждащи  по нататъшното  развитие на делото, не попада в обхвата на съдебните актове по чл. 274 ал.3 ГПК и не подлежи на касационен контрол. 
                       ІІ. От проверените граждански дела в АС-Варна и плановите проверки на Окръжните съдилища / ОС-Пазарджик /  констатирахме, че Гражданската колегия на ВКС има разнопосочна практика по обжалваните определения свързани с обезпечителното производство. Едни състави  оставят без разглеждане като недопустими частните касационни жалби, а други състави допускат касационно обжалване  на  въззивните определения  по чл. 389 и чл. 390 ГПК,  приемайки, че те са от категорията  на посочените в чл. 274 ал.3 ГПК  актове и подлежат на обжалване пред ВКС.   От проверените граждански дела  констатирахме следното:   

                      - В.ч.гр.д.31/09 год. по описа на АС-Варна.По ч.гр.д. 2439/08 год. на ОС-Варна е допуснато обезпечение  на бъдещ иск на КУИППД  чрез налагане възбрана на недвижим имот  и запори върху лек автомобил, банкови сметки и дружествени дялове. С определение от 23.01.09 год. по В.ч.гр.д. 31/АС-Варна  е потвърдил определението на ОС-Варна. С определение № 684/27.11.09 год.по ч.гр.д. 183/09 год. на ІV ГО ВКС допуска касационно  обжалване определението на АС-Варна, но приемайки  доводите за неоснователни  оставя в сила  определението на АС-Варна. 

                      - Ч.гр.д. 308/09 год. по описа на ОС-Варна.С определение от 1.09.08 год. по гр.д. 3908/08 год. VІІ с-в РС-Варна  е допуснато обезпечение на искове по чл. 31 ал.2 ЗС  чрез налагане възбрана  върху недвижим имот. С определение от 5.03.09 год. по ч.гр.д. 308/09 год. ОС-Варна отменя определението с което е наложена възбраната. По подадената частна касационна  жалба срещу определението на ОС-Варна ВКС І  ГО по ч.гр.д. 315/09 год. с определение № 682 от 7.12.09 год. не допуска  касационно обжалване.

                     -  В.ч.гр.д. 780/09 год. по описа на АпС-Пловдив. По   ч.гр.д. 526/2009 год. на ОС-Пазарджик  е  допуснато обезпечение на бъдещ иск и наложена възбрана върху недвижим имот. С определение от 7.08.2009 год. по В.ч.гр.д. 780/2009 год. Апелативен съд Пловдив  отменя  определението на ОС-Пазарджик, оставяйки  без уважение молбата за обезпечение. С определение № 656/1.12.09 год. по ч.гр.д. 643/09 год. ІІІ ГО ВКС, приема частната касационна жалба за недопустима   и я оставя без разглеждане по същество. 
                    ІІІ. В „ ГПК Съдебна практика 2008 – 2009 год.на  издателство Нова звезда 2009 г. е публикувана практика на Гражданската колегия на ВКС по допустимост касационно обжалване на въззивни определения по чл. 389 и 390 ГПК.  
                     От изложеното се налагат следните  ИЗВОДИ :   
                     Трайно установена е практиката на Търговска колегия на ВКС,  че определенията на Апелативния съд, който се е произнесъл  като ВЪЗЗИВНА ИНСТАНЦИЯ по допускане или не на обезпечение  по реда на чл. 389 и чл. 390 ГПК  не подлежат на КАСАЦИОННО ОБЖАЛВАНЕ, като за тях се прилага двуинстанционното обжалване по реда на чл. 396 ГПК. В съдебните актове на ВКС – ТК от една страна се тълкува, че това са  определения  непреграждащи  развитието на делото, поради което са извън обхвата на чл. 274 ал.3 т.1 ГПК и от друга страна - това са определения с които не се разрешава материалноправен спор  свързан с предмета на съдебното производство т.с. не попадат в хипотезата на чл. 274 ал.3 т.2 ГПК.                 

                     Такава преценка  на критериите по чл. 274 ал.3 т.1 и т.2 ГПК  влиза в противоречие с практиката на Гражданската колегия  на ВКС. Преобладаващо в тази Колегия е делата по обезпеченията  да се гледат по същество, след като Законодателят е предвидил триинстанционно  производство по процесуалните въпроси  в хипотезите на чл. 274 ал.3 т.1 и т.2. ГПК при условие, че са налице предпоставките  за  допускане на касационно обжалване. В тази насока са: Определение № 562/29.12.09 год. по ч.гр.д. 443/09 год. ІІ ГО, Определение № 658/1.12.09 год. по ч.гр.д. 557/09 год. ІV ГО и др. Според другото разбиране основаващо се на  приетото в т.6 на ТР № 1/2001 год. действащо и при новата процесуална уредба тези определения подлежат на двуинстанционно разглеждане  и частните жалби като недопустими са оставени без разглеждане: Определение № 656/1.12.09 год. по ч.гр.д. 643/09 год. ІІІ ГО, Определение № 674/3.12.09 год. по ч.гр.д. 597/09 год. ІІІ ГО  и Определение № 657/1.12.09 год. по ч.гр.д. 640/09 год. ІІІ ГО.  

                               Съгласно чл. 54 ал.1 т.4 ЗСВ Инспекторатът към ВСС  има правомощие да сигнализира компетентните съдебни органи  при констатиране противоречива  съдебна практика. 
                               Господин Председател, с оглед формираните противоречиви становища   на Гражданска и Търговска колегии на ВКС по допускане касационно  обжалване на въззивните определения по чл. 389 и чл. 390 ГПК във вр. с чл. 274 ал.3 във вр. с чл. 280 ал.1 ГПК отправяме предложение за приемане на тълкувателно решение.   
1.02.2010 год.                                                       
                                                                   ИНСПЕКТОР : 

                                                                                             / М. КУЗМАНОВА /                 
